Source: https://www.riigiteataja.ee/akt/112122017041?leiaKehtiv
Timestamp: 2020-08-13 09:38:55+00:00

Document:
Volitatud veterinaararsti volituse raames osutatavate teenuste tasu määrad ja tasustamise kord – Riigi Teataja
Volitatud veterinaararsti volituse raames osutatavate teenuste tasu määrad ja tasustamise kord
Volitatud veterinaararsti volituse raames osutatavate teenuste tasu määrad ja tasustamise kord - sisukord
§ 1 Volitatud veterinaararsti volituse raames osutatud teenuste eest tasustamise kord
§ 2 Volitatud veterinaararsti poolt loomataudide ennetamiseks ja diagnoosimiseks osutatavate teenuste tasu määrad
§ 3 Volitatud veterinaararsti volituse raames osutatavate muude teenuste tasu määrad
§ 4 Volitatud veterinaararsti volituse raames teenuse osutamiseks isikliku sõiduvahendi kasutamise tasustamise kord ja tasu määr
RT I, 11.12.2019, 20
Vastu võetud 11.11.2010 nr 108
RT I, 22.11.2010, 1
23.02.2011 RT I, 03.03.2011, 7 06.03.2011, rakendatakse alates 01.01.2011
11.10.2011 RT I, 14.10.2011, 1 17.10.2011
20.10.2014 RT I, 23.10.2014, 6 26.10.2014
28.01.2015 RT I, 03.02.2015, 7 06.02.2015
27.04.2015 RT I, 28.04.2015, 18 01.05.2015
27.04.2016 RT I, 29.04.2016, 4 02.05.2016, rakendatakse tagasiulatuvalt 01.01.2016
20.02.2017 RT I, 23.02.2017, 2 26.02.2017
06.12.2017 RT I, 12.12.2017, 40 01.01.2018
07.05.2018 RT I, 09.05.2018, 1 12.05.2018
27.05.2019 RT I, 29.05.2019, 1 01.06.2019
Määrus kehtestatakse veterinaarkorralduse seaduse § 19 lõike 5 alusel.
§ 1. Volitatud veterinaararsti volituse raames osutatud teenuste eest tasustamise kord
(1) Volitatud veterinaararsti volituse raames osutatud riigieelarvest finantseeritavate teenuste eest tasustatakse kord kuus tasustamisele eelnenud kuu eest volitatud veterinaararsti esitatud aruande ja sellele lisatud arve alusel.
(2) Volitatud veterinaararst, kes on käibemaksukohustuslane, lisab aruandele „Käibemaksuseaduse” § 37 nõuete kohase arve, millel märgitud tasutav käibemaksusumma lisandub määruses sätestatud tasu määrale.
(3) Veterinaar- ja Toiduamet kontrollib volitatud veterinaararsti aruandes esitatud andmete õigsust. Tegelikkusele mittevastavate andmete alusel tasu ei maksta ja nende alusel väljamakstud tasu tuleb tagastada.
(4) Tasu volitatud veterinaararsti volituse raames osutatavate riigieelarvest finantseeritavate teenuste eest makstakse Veterinaar- ja Toiduameti eelarve kaudu.
(5) Tasu kantakse volitatud veterinaararsti näidatud arvelduskontole kümne tööpäeva jooksul aruande esitamisest arvates.
[RT I, 03.02.2015, 7 - jõust. 06.02.2015]
§ 2. Volitatud veterinaararsti poolt loomataudide ennetamiseks ja diagnoosimiseks osutatavate teenuste tasu määrad
(1) Veistel esinevate loomataudide ennetamise ja diagnoosimise korral osutatavate teenuste tasu määrad ühe looma kohta on järgmised:
1) tuberkuliniseerimine ja tuberkuliiniproovi hindamine – 3 eurot;
[RT I, 12.12.2017, 40 - jõust. 01.01.2018]
2) ajukoe proovi võtmine tapamajas – 4,15 eurot;
3) ajukoe proovi võtmine väljaspool tapamaja – 10 eurot;
[RT I, 09.05.2018, 1 - jõust. 12.05.2018]
4) vereproovi võtmine – 1,5 eurot;
5) piimaproovi võtmine – 0,45 eurot;
6) koproproovi võtmine – 0,45 eurot;
7) vaktsineerimine – 0,65 eurot.
(2) Sigadel esinevate loomataudide ennetamise ja diagnoosimise korral osutatavate teenuste tasu määrad ühe looma kohta on järgmised:
2) vereproovi võtmine – 2 euro;
3) vaktsineerimine – 0,3 eurot;
4) koproproovi võtmine – 0,45 eurot.
(3) Hobustel, lammastel ja kitsedel esinevate loomataudide ennetamise ja diagnoosimise korral osutatavate teenuste tasu määrad ühe looma kohta on järgmised:
1) vereproovi võtmine – 1,5 eurot;
2) vaktsineerimine – 0,65 eurot;
3) koproproovi võtmine – 0,45 eurot;
4) ajukoe proovi võtmine tapamajas – 4,15 eurot;
5) ajukoe proovi võtmine väljaspool tapamaja – 10 eurot.
(4) Lindudel esinevate loomataudide ennetamise ja diagnoosimise korral osutatavate teenuste tasu määrad ühe linnu kohta on järgmised:
1) tuberkuliniseerimine ja tuberkuliiniproovide uurimine – 0,1 eurot;
2) vereproovi võtmine – 0,1 eurot.
(5) Lindudel esinevate loomataudide ennetamise ja diagnoosimise korral osutatavate teenuste tasu määrad ühe proovi kohta on järgmised:
1) koproproovi võtmine lindla põrandalt, puuris peetava kodulinnu puhul sõnnikukraaperilt või muust sobivast kohast – 0,05 eurot;
2) ühe paari proovivõtusokkidega sokiproovi võtmine – 1,1 eurot;
3) lindla tolmuproovi võtmine – 0,65 eurot.
(6) Koera või kassi vaktsineerimise tasu määr ühe looma kohta on 1,5 eurot.
(61) Marutaudi tõrjeprogrammi raames uuritavalt rebaselt, kährikkoeralt ja šaakalilt uurimismaterjali võtmise tasu määr ühe looma kohta on 50 eurot.
[RT I, 29.05.2019, 1 - jõust. 01.06.2019]
(7) Käesolevas paragrahvis loetlemata volitatud veterinaararsti osutatavate teenuste tasu ülemmäär on 500 eurot kuus.
§ 3. Volitatud veterinaararsti volituse raames osutatavate muude teenuste tasu määrad
[Kehtetu - RT I, 11.12.2019, 4 - jõust. 14.12.2019]
§ 4. Volitatud veterinaararsti volituse raames teenuse osutamiseks isikliku sõiduvahendi kasutamise tasustamise kord ja tasu määr
(1) Sellise riigieelarvest finantseeritava veterinaarteenuse osutamiseks, mille eest ei ole „Riigilõivuseadusega” ette nähtud riigilõivu või „Veterinaarkorralduse seadusega” ette nähtud veterinaarjärelevalve tasu maksmist, tagab volitatud veterinaararstile vajaliku transpordi järelevalveobjekti valdaja. Kui volitatud veterinaararst kasutab nimetatud veterinaarteenuse osutamiseks isiklikku sõiduvahendit, on tal õigus nõuda järelevalveobjekti valdajalt tasu. Tasu määr auto kasutuskulu iga läbisõidu kilomeetri kohta järelevalveobjektini ja tagasi on 0,4 eurot, millele lisandub käibemaks.
(11) Lõike 1 kohaselt järelevalveobjekti valdajalt nõutava tasu ülemmäär järelevalveobjekti kohta on 30 eurot, millele lisandub käibemaks.
(2) [Kehtetu - RT I, 11.12.2019, 4 - jõust. 14.12.2019]
(1) Määrus jõustub 1. jaanuaril 2011. aastal.

References: § 1

§ 2

§ 3

§ 4
 § 19

§ 1
 § 37

§ 2

§ 3

§ 4